Reddingspoging om bejaarde by doktersafspraak te kry | Maroela Media
Marc Rodgers, die adjunk-stasiebevelvoerder van NSRI-Plettenbergbaai, het gesê hulle is Donderdag omstreeks 12:45 deur 'n familielid van Jean Sparge gekontak. Sparge moes glo dringend 'n afspraak by 'n hospitaal nakom, maar die rivier naby Stoffpadweg in Wittedrift het oorstroom en sy was vasgekeer.
"Swaar reën in die afgelope paar dae het veroorsaak dat verskeie areas ontoeganklik is weens vol en oorstroomde riviere," het Rodgers gesê. "Ons het ons seereddingsvoertuig uitgestuur na die toneel. Toue is aan die voertuig en 'n boom aan die oorkantste rivierwal vasgemaak," het hy verduidelik. Sparge is op 'n drywende seereddingsdraagbaar gesit wat aan die tou vasgemaak is en saam met NSRI-reddingswemmers oor die rivier geneem.
"Nadat ons die draagbaar oor die rivier gebring het, is mev. Sparge met die seereddingsvoertuig na die hospitaal geneem," het Rodgers gesê.
Voorwaar DIENS uit die boonste rakke !!!!
Dis goed om te sien daars nog bietjie "omgee" daar buite. Wel gedaan aan hierdie span
Wow Wow Wow vir die mense. Dus so wonderlik om te weet iewers is daar nog mense wat omgee en 'n diens lewer.